ประกาศคณะกรรมการกํากับตลาดทุนที่ ทจ. 1/2564เรื่อง การเสนอขายตราสารด้อยสิทธิเพื่อนับเป็นเงินกองทุนของบริษัทประกันภัย\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 40(11) มาตรา 41(3) มาตรา 67 มาตรา 69 และมาตรา 70(9) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ ข้อ ๑ ประกาศนี้ให้ใช้บังคับตั้งแต่วันที่ 8 มกราคม พ.ศ. 2564 เป็นต้นไป ข้อ ๒ ในประกาศนี้"บริษัทประกันภัย" หมายความว่า บริษัทประกันชีวิต และบริษัทประกันวินาศภัย "บริษัทประกันชีวิต" หมายความว่า บริษัทที่ได้รับใบอนุญาตประกอบธุรกิจประกันชีวิตตามพระราชบัญญัติประกันชีวิต พ.ศ. 2535 แต่ไม่รวมถึงสาขาของบริษัทประกันชีวิตต่างประเทศที่ได้รับใบอนุญาตประกอบธุรกิจประกันชีวิตในราชอาณาจักรตามกฎหมายดังกล่าว"บริษัทประกันวินาศภัย" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามพระราชบัญญัติประกันวินาศภัย พ.ศ. 2535 แต่ไม่รวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายดังกล่าว"ตราสารด้อยสิทธิเพื่อนับเป็นเงินกองทุน" หมายความว่า หุ้นกู้ที่ออกใหม่ประเภทไม่มีประกันที่มีการกําหนดให้สิทธิในการรับชําระหนี้ของผู้ถือหุ้นกู้ด้อยกว่าสิทธิของเจ้าหนี้สามัญ และมีลักษณะเป็นไปตามหลักเกณฑ์ในการนับเป็นเงินกองทุน โดยเป็นหุ้นกู้ชนิดใดชนิดหนึ่งดังต่อไปนี้ (1) มีการกําหนดเงื่อนไขให้ผู้ถือหุ้นกู้ปลดหนี้(2) เป็นตราสารแปลงสภาพ "ตราสารแปลงสภาพ" หมายความว่า หุ้นกู้แปลงสภาพชนิดที่มีการกําหนดเงื่อนไขบังคับแปลงสภาพเป็นหุ้นที่ออกใหม่ของผู้ออกหุ้นกู้แปลงสภาพ "หุ้นรองรับ" หมายความว่า หุ้นออกใหม่ที่จัดไว้เพื่อรองรับการแปลงสภาพ "เงินกองทุน" หมายความว่า เงินกองทุนสําหรับบริษัทประกันภัยตามประกาศคณะกรรมการกํากับและส่งเสริมการประกอบธุรกิจประกันภัย "ประกาศคณะกรรมการกํากับและส่งเสริมการประกอบธุรกิจประกันภัย" หมายความว่า(1) ประกาศคณะกรรมการกํากับและส่งเสริมการประกอบธุรกิจประกันภัยเกี่ยวกับการกําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันชีวิต (2) ประกาศคณะกรรมการกํากับและส่งเสริมการประกอบธุรกิจประกันภัยเกี่ยวกับการกําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันวินาศภัย "ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของผู้ออกตราสารและผู้ถือตราสาร "สมาคมตลาดตราสารหนี้ไทย" หมายความว่า สมาคมตลาดตราสารหนี้ไทยที่ได้รับใบอนุญาตและจดทะเบียนกับสํานักงาน"บริษัทย่อยลําดับเดียวกัน" หมายความว่า บริษัทย่อยตั้งแต่ 2 บริษัทขึ้นไปที่มีบริษัทใหญ่เป็นบริษัทเดียวกันไม่ว่าบริษัทย่อยนั้นจะอยู่ในชั้นลําดับใด ๆ คําว่า "บริษัทใหญ่" "บริษัทย่อย" "บริษัทร่วม" "ผู้ถือหุ้นรายใหญ่" "ผู้ลงทุนสถาบัน" "ผู้ลงทุนรายใหญ่" และ "หุ้นกู้ที่มีอนุพันธ์แฝง" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายตราสารหนี้ทุกประเภท หมวด ๑ บททั่วไป\_\_\_\_\_\_\_\_\_\_\_\_\_\_\_\_ข้อ ๓ ประกาศนี้ให้ใช้บังคับกับการเสนอขายตราสารด้อยสิทธิเพื่อนับเป็นเงินกองทุนต่อผู้ลงทุนในประเทศไทยเท่านั้น เพื่อให้การเสนอขายตราสารด้อยสิทธิเพื่อนับเป็นเงินกองทุนของบริษัทประกันภัยเป็นไปโดยเหมาะสมกับประเภทผู้ลงทุนและความเสี่ยงของตราสาร ซึ่งมีลักษณะพิเศษโดยเป็นตราสารที่ต้องสามารถรองรับผลขาดทุนของบริษัทประกันภัยได้ในระหว่างดําเนินการใกล้เคียงกับหุ้นสามัญ (absorb losses on a going-concern basis) หรือเมื่อบริษัทประกันภัยมีผลการดําเนินงานที่ไม่สามารถดําเนินกิจการต่อไปได้ (gone-concern basis) ในกรณีที่เป็นการเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพต่อผู้ถือหุ้นของบริษัทประกันภัยตามสัดส่วนการถือหุ้น แต่ผู้ที่จะใช้สิทธิแปลงสภาพอาจไม่ใช่ผู้ถือหุ้นของบริษัทประกันภัย ให้กรณีดังกล่าวอยู่ภายใต้บังคับประกาศฉบับนี้ด้วยข้อ ๔ เอกสารหรือหลักฐานที่ต้องยื่นต่อสํานักงานตามที่ประกาศนี้กําหนด ไม่ว่าก่อนหรือภายหลังได้รับอนุญาต ต้องเป็นไปตามหลักเกณฑ์ เงื่อนไข และวิธีการที่สํานักงานประกาศกําหนด หมวด ๒ อํานาจสํานักงาน\_\_\_\_\_\_\_\_\_\_\_\_\_\_\_\_ข้อ ๕ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยกรณีใดกรณีหนึ่งดังต่อไปนี้ สํานักงานอาจไม่อนุญาตให้เสนอขายตราสารด้อยสิทธิเพื่อนับเป็นเงินกองทุนตามคําขออนุญาตได้(1) ผู้ขออนุญาตหรือการเสนอขายตราสารมีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระที่แท้จริง (substance) ของการเสนอขายตราสารนั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์ หรือประกาศนี้ (2) การเสนอขายตราสารอาจขัดต่อนโยบายสาธารณะหรือนโยบายของรัฐ(3) การเสนอขายตราสารอาจก่อให้เกิดผลกระทบต่อความน่าเชื่อถือต่อตลาดทุนไทยโดยรวม(4) การเสนอขายตราสารอาจก่อให้เกิดความเสียหายต่อผู้ลงทุนโดยรวม หรืออาจทําให้ผู้ลงทุนโดยรวมไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องหรือเพียงพอประกอบการตัดสินใจลงทุน ข้อ ๖ ในกรณีที่เข้าลักษณะอย่างใดอย่างหนึ่งดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณาคําขออนุญาต หรือไม่นําเงื่อนไขตามประกาศนี้มาใช้บังคับกับการเสนอขายตราสารด้อยสิทธิเพื่อนับเป็นเงินกองทุนที่ได้รับอนุญาตได้ (1) มีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขที่จะผ่อนผันให้ไม่มีนัยสําคัญสําหรับการพิจารณาอนุญาตในกรณีนั้น และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามหลักเกณฑ์หรือเงื่อนไขดังกล่าว (2) ผู้ขออนุญาตมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน (3) ผู้ขออนุญาตมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน การผ่อนผันตามวรรคหนึ่งให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้ผู้ขออนุญาตต้องปฏิบัติด้วยก็ได้ ข้อ ๗ ในกรณีที่ปรากฏต่อสํานักงานภายหลังการอนุญาตให้เสนอขายตราสารด้อยสิทธิเพื่อนับเป็นเงินกองทุน ว่าข้อเท็จจริงและพฤติการณ์ที่สํานักงานนํามาพิจารณาเพื่ออนุญาตให้เสนอขายตราสารดังกล่าวเปลี่ยนแปลงไป ซึ่งหากข้อเท็จจริงและพฤติการณ์ที่เปลี่ยนแปลงไปนั้นปรากฏต่อสํานักงานก่อนการอนุญาต สํานักงานอาจไม่อนุญาตให้เสนอขายตราสารนั้น ให้สํานักงานมีอํานาจดังต่อไปนี้ (1) สั่งให้ผู้ได้รับอนุญาต กรรมการ หรือผู้บริหารของผู้ได้รับอนุญาต ชี้แจงหรือเปิดเผยข้อมูลเพิ่มเติมภายในระยะเวลาที่กําหนด และระงับการอนุญาตให้ออกตราสารหรือให้ผู้ได้รับอนุญาตระงับการเสนอขายตราสารไว้ก่อนจนกว่าจะได้ชี้แจงหรือแก้ไขให้ถูกต้อง และหากผู้ได้รับอนุญาต กรรมการ หรือผู้บริหารของผู้ได้รับอนุญาต ไม่สามารถชี้แจงหรือดําเนินการแก้ไขให้ถูกต้องได้ภายในระยะเวลาที่กําหนด สํานักงานอาจสั่งเพิกถอนการอนุญาตตาม (2) ได้ (2) สั่งเพิกถอนการอนุญาตให้เสนอขายตราสารในส่วนที่ยังไม่ได้เสนอขายหรือยังไม่มีผู้จองซื้อ ในการสั่งการตามวรรคหนึ่งให้สํานักงานคํานึงถึงปัจจัยดังต่อไปนี้ประกอบการพิจารณา (1) ความร้ายแรงของข้อเท็จจริงหรือพฤติการณ์ที่เปลี่ยนแปลงไป (2) ผลกระทบต่อผู้ลงทุนที่จองซื้อตราสารนั้นหมวด ๓ หลักเกณฑ์การอนุญาต\_\_\_\_\_\_\_\_\_\_\_\_\_\_\_\_ข้อ ๘ บริษัทประกันภัยจะได้รับอนุญาตให้เสนอขายตราสารด้อยสิทธิเพื่อนับเป็นเงินกองทุนต่อเมื่อได้รับความเห็นชอบจากคณะกรรมการกํากับและส่งเสริมการประกอบธุรกิจประกันภัยให้สามารถออกตราสารด้อยสิทธิเพื่อนับเป็นเงินกองทุนได้ และเป็นไปตามหลักเกณฑ์ดังต่อไปนี้ (1) ตราสารที่จะเสนอขายดังกล่าวมีลักษณะตามข้อ 9 (2) มีคําเรียกชื่อที่บ่งชี้ลักษณะเฉพาะตามที่กําหนดในข้อ 10 (3) เป็นการเสนอขายตราสารต่อผู้ลงทุนที่มีลักษณะตามข้อ 11 (4) ผู้ถือหุ้นของบริษัทประกันภัยมีมติโดยชัดแจ้งให้บริษัทออกตราสารด้อยสิทธิเพื่อนับเป็นเงินกองทุนได้ ซึ่งมติดังกล่าวเป็นไปตามกฎหมายว่าด้วยบริษัทมหาชนจํากัด เว้นแต่กรณีที่บริษัทประกันภัยต้องออกตราสารด้อยสิทธิเพื่อนับเป็นเงินกองทุนตามแผนฟื้นฟูกิจการตามกฎหมายว่าด้วยล้มละลายซึ่งศาลเห็นชอบด้วยแผนนั้นแล้ว หรือกรณีอื่นใดที่ได้รับการผ่อนผันจากสํานักงาน (5) ในกรณีที่เป็นการขออนุญาตเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ ผู้ขออนุญาตต้องเป็นบริษัทมหาชนจํากัดและต้องดําเนินการให้เป็นไปตามหลักเกณฑ์ที่กําหนดในข้อ 13 (6) ยื่นจดข้อจํากัดการโอนตราสารที่จะเสนอขายต่อสํานักงานสําหรับการเสนอขายต่อผู้ลงทุนสถาบันหรือผู้ลงทุนไม่เกิน 10 รายตามข้อ 11 โดยต้องมีข้อความซึ่งแสดงได้ว่าผู้ออกตราสารจะไม่รับจดทะเบียนการโอนตราสารไม่ว่าทอดใด ๆ แก่ผู้ลงทุนที่มีลักษณะไม่เป็นไปตามข้อจํากัดการโอนที่ได้ยื่นไว้ เว้นแต่เป็นการโอนทางมรดก (7) ไม่เคยเสนอขายหุ้นกู้ไม่ว่าประเภทใด ๆ ตั๋วเงิน หรือศุกูก ที่เป็นการฝ่าฝืนลักษณะการขายที่จํากัดเฉพาะผู้ลงทุนสถาบันหรือผู้ลงทุนรายใหญ่ ภายในระยะเวลา 2 ปีก่อนวันยื่นคําขออนุญาต เว้นแต่ได้รับการผ่อนผันจากสํานักงาน โดยบริษัทประกันภัยแสดงได้ว่ามีเหตุจําเป็นและสมควร รวมทั้งมีมาตรการจัดการเกี่ยวกับการเสนอขายอย่างเหมาะสมแล้ว ข้อ ๙ ตราสารด้อยสิทธิเพื่อนับเป็นเงินกองทุนที่ออกโดยบริษัทประกันภัยจะต้องมีลักษณะดังต่อไปนี้ (1) มีการกําหนดอัตราดอกเบี้ยไว้อย่างแน่นอน หรือเป็นอัตราที่ผันแปรตามอัตราดอกเบี้ยของสถาบันการเงินหรืออัตราดอกเบี้ยอื่น (2) มีข้อตกลงให้ชําระค่าตราสารเป็นสกุลเงินบาท (3) ไม่มีลักษณะเป็นหุ้นกู้ที่มีอนุพันธ์แฝง เว้นแต่เป็นตราสารด้อยสิทธิเพื่อนับเป็นเงินกองทุนที่มีลักษณะใดลักษณะหนึ่งดังนี้ (ก) มีการกําหนดเงื่อนไขให้บริษัทประกันภัยสามารถไถ่ถอนตราสารดังกล่าวคืนก่อนกําหนดได้ (callable) โดยมูลค่าผลตอบแทนและต้นเงินที่ไถ่ถอนไม่ได้ขึ้นอยู่กับปัจจัยอ้างอิงที่กําหนดไว้ล่วงหน้า (ข) มีการกําหนดเงื่อนไขให้สิทธิตามตราสารดังกล่าวมีลักษณะเป็นตราสารแปลงสภาพ (4) ในกรณีที่เป็นตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพต้องมีการกําหนดอัตราและราคาแปลงสภาพไว้อย่างชัดเจนในข้อกําหนดสิทธิ ทั้งนี้ ไม่ว่าจะเป็นการกําหนดอัตราที่แน่นอนหรือกําหนดเป็นสูตรการคํานวณก็ได้ การกําหนดราคาแปลงสภาพตามวรรคหนึ่ง บริษัทประกันภัยต้องไม่กําหนดราคาแปลงสภาพที่ต่ํากว่าร้อยละ 50 ของราคาหุ้นสามัญของบริษัทประกันภัย (floor conversion price) ในช่วงก่อนหรือระหว่างการเสนอขายตามแนวทางที่สมาคมประกันชีวิตไทยหรือสมาคมประกันวินาศภัยไทยกําหนด แล้วแต่กรณี เว้นแต่เป็นกรณีตามข้อ 14 ข้อ ๑๐ คําเรียกชื่อที่บ่งชี้ลักษณะเฉพาะของตราสารด้อยสิทธิเพื่อนับเป็นเงินกองทุนต้องมีลักษณะดังต่อไปนี้ (1) ระบุชื่อเรียกว่า "ตราสารด้อยสิทธิเพื่อนับเป็นเงินกองทุนประเภทที่ 1" สําหรับตราสารที่เสนอขายเพื่อนับเป็นเงินกองทุนประเภทเงินกองทุนชั้นที่ 1 หรือเรียกว่า "ตราสารด้อยสิทธิเพื่อนับเป็นเงินกองทุนประเภทที่ 2" สําหรับตราสารที่เสนอขายเพื่อนับเป็นเงินกองทุนประเภทเงินกองทุนชั้นที่ 2 แล้วแต่กรณี (2) ระบุข้อความเพิ่มเติมต่อท้ายชื่อตราสารตาม (1) เพื่อแสดงถึงคุณสมบัติและเงื่อนไขของตราสารที่เสนอขายเพื่อนับเป็นเงินกองทุนชั้นที่ 1 หรือเงินกองทุนชั้นที่ 2 แล้วแต่กรณี ทั้งนี้ หากตราสารดังกล่าวมีกําหนดเวลาไถ่ถอนให้ระบุปีที่ครบกําหนดไถ่ถอนด้วย ข้อ ๑๑ การเสนอขายตราสารด้อยสิทธิเพื่อนับเป็นเงินกองทุนจะเสนอขายได้ต่อผู้ลงทุนตามลักษณะและเงื่อนไขดังต่อไปนี้ (1) ผู้ลงทุนสถาบัน (2) ผู้ลงทุนโดยเฉพาะเจาะจงซึ่งไม่เกิน 10 รายในรอบระยะเวลา 4 เดือนใด ๆ ทั้งนี้ ผู้ลงทุนในจํานวนดังกล่าวต้องเป็นบุคคลใดบุคคลหนึ่งหรือหลายบุคคลรวมกันดังนี้ (ก) ผู้ลงทุนสถาบัน (ข) ผู้ลงทุนที่มีความสัมพันธ์เกี่ยวข้องกับบริษัทประกันภัย ซึ่งเป็นไปตามหลักเกณฑ์ที่ได้รับอนุมัติจากคณะกรรมการบริษัท โดยในการพิจารณาอนุมัตินั้นได้คํานึงถึงความเหมาะสมในการลงทุนและการมีข้อมูลประกอบการตัดสินใจลงทุนของผู้ลงทุน ข้อ ๑๒ การพิจารณาลักษณะและเงื่อนไขของการเสนอขายตราสารด้อยสิทธิเพื่อนับเป็นเงินกองทุนตามข้อ 11(2) ให้เป็นไปตามหลักเกณฑ์ดังต่อไปนี้ (1) ผู้ลงทุนที่มีความสัมพันธ์เกี่ยวข้องกับบริษัทประกันภัย ได้แก่ กรรมการ ผู้บริหาร ผู้ถือหุ้นรายใหญ่ และบริษัทในเครือ (บริษัทใหญ่ บริษัทย่อย บริษัทย่อยในลําดับเดียวกัน หรือบริษัทร่วม) ของบริษัทประกันภัย (2) ในกรณีที่ศูนย์รับฝากหลักทรัพย์ ผู้รับฝากทรัพย์สิน นายหน้าซื้อขายหลักทรัพย์ ผู้ค้าหลักทรัพย์หรือบุคคลอื่นใด ถือครองตราสารแทนบุคคลอื่น การนับจํานวนผู้ลงทุนตามข้อ 11(2) ให้นับจากบุคคลที่เป็นเจ้าของที่แท้จริงของตราสารนั้น ข้อ ๑๓ ในกรณีที่เป็นการขออนุญาตเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ ให้นําหลักเกณฑ์การอนุญาตให้เสนอขายหุ้นกู้แปลงสภาพที่ออกใหม่ตามประกาศคณะกรรมการกํากับตลาดทุนที่เกี่ยวกับหลักเกณฑ์ เงื่อนไข และวิธีการในการขออนุญาตและการอนุญาตให้เสนอขายหุ้นกู้แปลงสภาพที่ออกใหม่ในกรณีทั่วไปมาใช้เป็นหลักเกณฑ์ในการอนุญาตตามประกาศนี้ เท่าที่ไม่ขัดหรือแย้งกับประกาศนี้ โดยอนุโลม ทั้งนี้ ในการอนุโลมใช้ให้สํานักงานพิจารณาตามประเภทผู้ลงทุนของประกาศดังกล่าวที่สอดคล้องกับลักษณะของผู้ลงทุนตามข้อ 11 การอนุโลมใช้ตามวรรคหนึ่งไม่รวมถึงหลักเกณฑ์ที่กําหนดเกี่ยวกับเรื่องดังต่อไปนี้ (1) จํานวนหุ้นที่รองรับหุ้นกู้แปลงสภาพ การกําหนดอัตราและราคาแปลงสภาพ และการบังคับแปลงสภาพ (2) การขออนุญาตและการอนุญาตให้ออกหุ้นรองรับ และการกําหนดลักษณะของผู้ขออนุญาตตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่ ข้อ ๑๔ ในกรณีที่บริษัทประกันภัยได้รับอนุญาตให้เสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ หากต่อมาภายหลังการขายตราสารดังกล่าวบริษัทจะต้องมีการออกหุ้นใหม่เพิ่มเติมเนื่องจากมีเหตุตามข้อตกลงที่ทําให้บริษัทต้องเปลี่ยนแปลงข้อกําหนดเกี่ยวกับการแปลงสภาพ ให้ถือว่าบริษัทประกันภัยได้รับอนุญาตจากสํานักงานให้ออกหุ้นใหม่เพิ่มเติมเพื่อรองรับการแปลงสภาพเมื่อที่ประชุมผู้ถือหุ้นของบริษัทมีมติให้ออกหุ้นเพิ่มเติมเพื่อรองรับการแปลงสภาพนั้นและได้ยื่นมติดังกล่าวต่อสํานักงานแล้ว มิให้นําราคาแปลงสภาพที่กําหนดตามข้อ 9(4) วรรคสอง มาใช้บังคับกับกรณีที่มีเหตุตามวรรคหนึ่ง ทั้งนี้ ราคาแปลงสภาพที่กําหนดใหม่เนื่องจากเหตุตามวรรคหนึ่ง ต้องไม่ต่ํากว่าร้อยละ 50 ของราคาหุ้นสามัญของบริษัทประกันภัยในช่วงที่มีเหตุดังกล่าวตามแนวทางที่สมาคมประกันชีวิตไทยหรือสมาคมประกันวินาศภัยไทยกําหนด แล้วแต่กรณี หมวด ๔ วิธีการยื่นและการพิจารณาคําขออนุญาต\_\_\_\_\_\_\_\_\_\_\_\_\_\_\_\_ข้อ ๑๕ ให้บริษัทประกันภัยที่ประสงค์จะเสนอขายตราสารด้อยสิทธิเพื่อนับเป็นเงินกองทุนยื่นคําขออนุญาตต่อสํานักงานตามหลักเกณฑ์ในข้อ 4 ในการขออนุญาตเสนอขายตราสารด้อยสิทธิเพื่อนับเป็นเงินกองทุนตามวรรคหนึ่ง หากบริษัทประกันภัยประสงค์จะจัดให้มีผู้แทนผู้ถือหุ้นกู้ ให้บริษัทประกันภัยดําเนินการดังต่อไปนี้มาพร้อมกับการยื่นคําขออนุญาตตามวรรคหนึ่ง (1) เสนอร่างข้อกําหนดสิทธิและร่างสัญญาแต่งตั้งผู้แทนผู้ถือหุ้นกู้ (2) เสนอรายชื่อบุคคลที่จะแต่งตั้งให้เป็นผู้แทนผู้ถือหุ้นกู้ซึ่งเป็นบุคคลที่มีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ตามประกาศคณะกรรมการกํากับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้ ให้ถือว่าสํานักงานได้ให้ความเห็นชอบในการแต่งตั้งผู้แทนผู้ถือหุ้นกู้ตามวรรคสอง ในวันที่บริษัทประกันภัยได้รับอนุญาตให้เสนอขายตราสารด้อยสิทธิเพื่อนับเป็นเงินกองทุน ข้อ ๑๖ ให้บริษัทประกันภัยที่ขออนุญาตชําระค่าธรรมเนียมคําขออนุญาตต่อสํานักงานเมื่อสํานักงานได้รับคําขออนุญาต พร้อมทั้งเอกสารหลักฐานประกอบคําขออนุญาตที่ถูกต้องครบถ้วนตามคู่มือสําหรับประชาชนแล้ว ทั้งนี้ อัตราค่าธรรมเนียมให้เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ ข้อ ๑๗ เมื่อสํานักงานได้รับคําขออนุญาตพร้อมเอกสารหลักฐานที่ถูกต้องครบถ้วนตามคู่มือสําหรับประชาชนแล้ว ให้สํานักงานดําเนินการสอบทานข้อเท็จจริงตามขั้นตอนและวิธีการที่ระบุในคู่มือสําหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้บริษัทประกันภัยชี้แจงข้อสังเกตนั้นภายในระยะเวลาที่กําหนดไว้ในหนังสือแจ้งข้อสังเกต โดยต้องดําเนินการดังกล่าวให้แล้วเสร็จภายใน 45 วันนับแต่วันที่สํานักงานได้รับเอกสารหลักฐานที่ถูกต้องครบถ้วนตามคู่มือสําหรับประชาชน ให้สํานักงานแจ้งผลการพิจารณาคําขออนุญาตภายใน 30 วันนับแต่วันที่สํานักงานได้รับคําชี้แจงต่อข้อสังเกตจากการสอบทานข้อเท็จจริงจากบริษัทประกันภัย ในกรณีที่บริษัทประกันภัยประสงค์จะขอผ่อนผันหลักเกณฑ์ตามประกาศนี้ ให้บริษัทประกันภัยยื่นคําขอผ่อนผัน พร้อมทั้งเอกสารหลักฐานประกอบคําขอผ่อนผันต่อสํานักงานก่อนที่สํานักงานจะเริ่มการพิจารณาตามวรรคสอง ทั้งนี้ ตามขั้นตอนและวิธีการที่ระบุในคู่มือสําหรับประชาชน โดยสํานักงานจะพิจารณาคําขอผ่อนผันให้แล้วเสร็จภายในระยะเวลาเดียวกันกับการพิจารณาอนุญาตตามวรรคสอง ข้อ ๑๘ ในกรณีที่บริษัทประกันภัยได้รับอนุญาตให้เสนอขายตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ ให้ถือว่าบริษัทประกันภัยได้รับอนุญาตให้เสนอขายหุ้นรองรับด้วย หมวด ๕ เงื่อนไขที่ต้องปฏิบัติภายหลังได้รับอนุญาต\_\_\_\_\_\_\_\_\_\_\_\_\_\_\_\_\_ส่วน ๑ เงื่อนไขทั่วไป\_\_\_\_\_\_\_\_\_\_\_\_\_\_\_\_ข้อ ๑๙ ให้บริษัทประกันภัยที่ได้รับอนุญาตแต่งตั้งบุคคลที่ได้รับความเห็นชอบจากสํานักงานตามข้อ 15 วรรคสาม เป็นผู้แทนผู้ถือหุ้นกู้ในกรณีที่มีการเปลี่ยนแปลงผู้แทนผู้ถือหุ้นกู้ภายหลังการออกตราสารด้อยสิทธิเพื่อนับเป็นเงินกองทุน บุคคลที่จะได้รับแต่งตั้งให้เป็นผู้แทนผู้ถือหุ้นกู้รายใหม่จะต้องเป็นบุคคลที่มีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ตามประกาศคณะกรรมการกํากับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้ ให้บริษัทประกันภัยส่งเอกสารหรือหลักฐานการเปลี่ยนแปลงผู้แทนผู้ถือหุ้นกู้ต่อสํานักงานตามหลักเกณฑ์ในข้อ 4 ข้อ ๒๐ บริษัทประกันภัยที่ได้รับอนุญาตให้เสนอขายตราสารด้อยสิทธิเพื่อนับเป็นเงินกองทุนต้องดําเนินการดังต่อไปนี้ (1) จัดให้ตราสารที่จะเสนอขายเป็นชนิดระบุชื่อผู้ถือ และต้องมีข้อความในใบตราสารที่เสนอขายซึ่งระบุว่าบริษัทประกันภัยหรือผู้ได้รับมอบหมายจากบริษัทประกันภัยจะไม่รับจดทะเบียนการโอนตราสารไม่ว่าในทอดใด ๆ หากการโอนนั้นจะขัดกับข้อจํากัดการโอนที่ได้จดทะเบียนไว้ต่อสํานักงาน (2) จัดให้เอกสารประกอบการเสนอขาย ระบุรายละเอียดการด้อยสิทธิ เงื่อนไขการปลดหนี้ หรือเงื่อนไขเกี่ยวกับการแปลงสภาพไว้ให้ชัดเจน รวมทั้งข้อความที่ระบุถึงข้อจํากัดการโอนตาม (1) (3) จัดให้มีการเปิดเผยข้อมูลเกี่ยวกับเงินกองทุนเป็นรายไตรมาสเฉพาะข้อมูลของไตรมาส 1 ไตรมาส 2 และไตรมาส 3 ภายใน 60 วันนับแต่วันสุดท้ายของแต่ละไตรมาส และเปิดเผยข้อมูลเงินกองทุนเป็นรายปี ภายใน 5 เดือนนับแต่วันสิ้นปีบัญชีของบริษัท ไว้บนเว็บไซต์ของบริษัทประกันภัยดังนี้ (ก) เงินกองทุนขั้นต่ําและเงินกองทุนส่วนเพิ่ม (minimum capital requirement and capital buffer) ตามอัตราที่คณะกรรมการกํากับและส่งเสริมการประกอบธุรกิจประกันภัยกําหนดดังนี้ 1. อัตราส่วนเงินกองทุนชั้นที่ 1 ที่เป็นส่วนของเจ้าของ (common equity tier 1 ratio : CET1 ratio) 2. อัตราส่วนเงินกองทุนชั้นที่ 1 (tier 1 ratio) 3. อัตราส่วนความเพียงพอของเงินกองทุน (capital adequacy ratio : CAR) (ข) อัตราส่วนของเงินกองทุนตาม (ก) 1. 2. และ 3. ที่บริษัทดํารงได้ ณ สิ้นวันทําการสุดท้ายของแต่ละไตรมาส หรือวันสิ้นปีบัญชี แล้วแต่กรณี (4) กรณีที่เป็นการเสนอขายต่อผู้ลงทุนโดยเฉพาะเจาะจงซึ่งไม่เกิน 10 รายตามข้อ 11(2) บริษัทต้องไม่โฆษณาการเสนอขายตราสารดังกล่าว และหากจะมีการแจกจ่ายเอกสารประกอบการเสนอขาย บริษัทต้องแจกจ่ายให้แก่ผู้ลงทุนโดยเฉพาะเจาะจงซึ่งไม่เกิน 10 รายตามที่ได้รับอนุญาตนั้น (5) กรณีที่เป็นการเสนอขายตราสารด้อยสิทธิเพื่อนับเป็นเงินกองทุนซึ่งเป็นตราสาร แปลงสภาพ ให้บริษัทประกันภัยดําเนินการดังนี้ (ก) เสนอขายตราสารให้แล้วเสร็จภายใน 1 ปีนับแต่วันที่ที่ประชุมผู้ถือหุ้นมีมติอนุมัติให้บริษัทออกตราสารและหุ้นรองรับ (ข) จัดให้มีข้อตกลงเกี่ยวกับค่าเสียหายหรือมาตรการเยียวยาอื่น ๆ ที่ผู้ถือตราสารจะได้รับในกรณีที่บริษัทไม่สามารถจัดให้มีหุ้นรองรับได้ ข้อ ๒๑ ในกรณีที่มีบุคคลใดแสดงความประสงค์ที่จะลงทะเบียนการโอนตราสารด้อยสิทธิเพื่อนับเป็นเงินกองทุน ให้บริษัทประกันภัยตรวจสอบความถูกต้องของการโอนตราสารดังกล่าว หากพบว่าเป็นการโอนที่ขัดต่อข้อจํากัดการโอนที่ได้จดทะเบียนไว้ต่อสํานักงาน ให้บริษัทปฏิเสธการลงทะเบียนการโอนตราสารนั้น ในกรณีที่บริษัทประกันภัยมอบหมายบุคคลอื่นให้จัดทําทะเบียนตราสารด้อยสิทธิเพื่อนับเป็นเงินกองทุน บริษัทต้องควบคุมและดูแลให้บุคคลที่ได้รับมอบหมายนั้นปฏิบัติตามหลักเกณฑ์ที่กําหนดในวรรคหนึ่งด้วย ข้อ ๒๒ ในกรณีที่เป็นตราสารด้อยสิทธิเพื่อนับเป็นเงินกองทุนซึ่งเป็นตราสารแปลงสภาพ ให้นําเงื่อนไขที่ต้องปฏิบัติภายหลังได้รับอนุญาตตามประกาศคณะกรรมการกํากับตลาดทุนที่เกี่ยวกับหลักเกณฑ์ เงื่อนไข และวิธีการในการขออนุญาตให้เสนอขายหุ้นกู้แปลงสภาพที่ออกใหม่ มาใช้เป็นเงื่อนไขที่บริษัทประกันภัยต้องปฏิบัติภายหลังได้รับอนุญาตตามประกาศนี้ เท่าที่ไม่ขัดหรือแย้งกับหลักเกณฑ์ตามหมวดนี้ โดยอนุโลม ทั้งนี้ ในการอนุโลมใช้ให้สํานักงานพิจารณาตามประเภทผู้ลงทุนของประกาศดังกล่าวที่สอดคล้องกับลักษณะของผู้ลงทุนตามข้อ 11 ส่วน ๒ เงื่อนไขเพิ่มเติมสําหรับการเสนอขายต่อผู้ลงทุนสถาบัน\_\_\_\_\_\_\_\_\_\_\_\_\_\_\_\_ข้อ ๒๓ บริษัทประกันภัยต้องจัดให้มีการแจกสรุปข้อมูลสําคัญของตราสาร (factsheet) ให้แก่ผู้ลงทุนก่อนการเสนอขายตราสาร ข้อ ๒๔ ให้บริษัทประกันภัยยื่นคําขอให้สมาคมตลาดตราสารหนี้ไทยพิจารณารับตราสารด้อยสิทธิเพื่อนับเป็นเงินกองทุนเป็นตราสารหนี้ที่ขึ้นทะเบียนกับสมาคมตลาดตราสารหนี้ไทยภายใน 30 วันนับแต่วันออกตราสารดังกล่าว ข้อ ๒๕ บริษัทประกันภัยต้องจัดให้มีข้อกําหนดสิทธิที่มีรายการอย่างน้อยตามที่กําหนดไว้ในมาตรา 42(1) ถึง (9) การแก้ไขเพิ่มเติมข้อกําหนดสิทธิจะกระทําได้ต่อเมื่อการแก้ไขเพิ่มเติมดังกล่าวไม่ขัดหรือแย้งกับข้อกําหนดในประกาศนี้ และการแก้ไขเพิ่มเติมดังกล่าวได้ดําเนินการโดยชอบตามข้อกําหนดสิทธิ ทั้งนี้ ให้บริษัทประกันภัยแจ้งการแก้ไขเพิ่มเติมนั้น พร้อมทั้งส่งสําเนาเอกสารที่เกี่ยวข้อง ต่อสํานักงานและสมาคมตลาดตราสารหนี้ไทยภายใน 15 วันนับแต่วันที่การแก้ไขเพิ่มเติมนั้น มีผลใช้บังคับ ข้อ ๒๖ ให้บริษัทประกันภัยมีหนังสือแจ้งให้ผู้ถือตราสารทราบโดยไม่ชักช้าเมื่อปรากฏข้อเท็จจริงที่เป็นไปตามเงื่อนไขในการปลดหนี้ตามตราสารให้แก่บริษัทประกันภัย หรือเมื่อมีกรณีต้องบังคับแปลงสภาพตราสารเป็นหุ้นสามัญของบริษัทประกันภัย โดยต้องระบุรายละเอียดในการดําเนินการในเรื่องดังกล่าวไว้ให้ชัดเจนในหนังสือที่แจ้ง ผู้มีอํานาจลงนาม - ประกาศ ณ วันที่ 4 มกราคม พ.ศ. 2564 (นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน